เรื่องร้องเรียน: สอบถามรื่องรถเก็บขยะ. เขตหนองจอกครับ  ปกติจะเข้าเก็บทุกวันจันทร์  ตอนนี้ 2 อาทิตย์แล้วไม่เก็บ และบางวันเข้ามา แต่ไม่เก็บ   เหตุใดเขาถึงไม่ค่อยอยากจะเก็บครับ
การดำเนินการของเจ้าหน้าที่: เลขที่ รับแจ้ง6283 - จากกรณีดังกล่าว ฝ่ายรักษาความสะอาดฯ ได้ตรวจสอบรายละเอียดแล้ว ขอเรียนให้ทราบว่า 1 ขยะตกค้างเนื่องจาก มีการสลับเปลี่ยนเส้นทางการเดินรถจึงทำให้พนักงานจัดเก็บขยะเกิดความเข้าใจผิดในเส้นทาง จึงเกิดขยะตกค้าง 2 การเข้าจัดเก็บขยะชุมชนพิบูลทรัพย์1 -ช่วงบ้านด้านหน้า วันจันทร์และพฤหัสบดี -ช่วงบ้านด้านหลัง วันอังคารและวันศุกร์ 3 สำนักงานเขตหนองจอกเป็นเขตที่มีพื้นที่ขนาดใหญ่ มีพื้นที่ 236  ตารางกิโลเมตร มีประชาชนที่ขอรับบริการจัดเก็บมูลฝอยมีจำนวนมาก ทำให้สามารถให้บริการจัดเก็บมูลฝอยได้เพียง 1 ครั้งต่อสัปดาห์  ปัจจุบันกรุงเทพมหานคร มีนโยบายเพิ่มรอบการให้บริการจัดเก็บมูลฝอยในทุกพื้นที่การให้บริการเป็น 2 ครั้งต่อสัปดาห์ทั้งนี้อยู่ในระหว่างดำเนินการปรับปรุงเส้นทางการจัดเก็บให้ 2 รอบตามนโยบายของผู้บริการกรุงเทพมหานคร 4 สามารถติดต่อสอบถามการให้บริการของฝ่ายรักษาความสะอาดและสวนสาธารณะ โทร 025431478
ความเห็นของผู้แจ้ง: ขอบคุณครับได้รับการตอบรับรวดเร็วมาก   และข้อมูลละเอียดดีเยี่ยมครับ
พื้นที่: แขวงโคกแฝด เขตหนองจอก กรุงเทพมหานคร